ประกาศสำนักงานประมงจังหวัดเพชรบุรีเรื่องกำหนดห้วงเวลาให้ผู้ประสงค์ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินประเภทหอยทะเลมายื่นคำขอรับใบอนุญาตพ.ศ. ๒๕๖๑ ตามที่กรมประมงได้ประกาศเมื่อวันที่ ๒๖ เมษายน๒๕๕๙ แจ้งให้ผู้เพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินมายื่นคำขอรับใบอนุญาตตั้งแต่วันที่ ๒๗ เมษายน ๒๕๕๙ จนถึงวันที่ ๑๑พฤษภาคม ๒๕๕๙ และเมื่อได้ยื่นคำขอแล้วให้ทำการเพาะเลี้ยงสัตว์น้ำต่อไปได้จนกว่าจะได้รับแจ้งคำสั่งไม่อนุญาต ตามนัยมาตรา๑๗๕ แห่งพระราชกำหนดการประมง พ.ศ. ๒๕๕๘ โดยเมื่อคณะกรรมการประมงประจำจังหวัดในแต่ละพื้นที่ได้ออกประกาศกำหนดพื้นที่ใดให้เป็นเขตพื้นที่เพาะเลี้ยงสัตว์น้ำควบคุมและสำนักงานประมงจังหวัดได้ออกประกาศกำหนดห้วงเวลาที่จะให้ผู้ประสงค์จะทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินมายื่นคำขอรับใบอนุญาตแล้วให้ผู้ยื่นคำขอดังกล่าวมายื่นขอรับใบอนุญาตฯ อีกครั้งหนึ่งพร้อมแนบเอกสารและหลักฐานตามกฎกระทรวงว่าด้วยการขออนุญาตและการอนุญาตให้ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินพ.ศ. ๒๕๕๙ และดำเนินการตามกฎกระทรวงดังกล่าว นั้นบัดนี้ คณะกรรมการประมงประจำจังหวัดเพชรบุรีได้ดำเนินการกำหนดเขตเพาะเลี้ยงสัตว์น้ำสำหรับกิจการเพาะเลี้ยงสัตว์น้ำควบคุมประเภทหอยทะเล เรียบร้อยแล้ว อาศัยอำนาจตามข้อ ๓ แห่งกฎกระทรวงการขออนุญาตและการอนุญาตให้ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินพ.ศ. ๒๕๕๙ ประมงจังหวัดเพชรบุรีจึงออกประกาศกำหนดห้วงเวลาให้ผู้ประสงค์จะทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินดังกล่าวมายื่นคำขอรับใบอนุญาตดังต่อไปนี้ข้อ ๑ ให้ผู้เพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดินที่ได้ยื่นคำขอรับใบอนุญาตดังกล่าว ระหว่างวันที่ ๒๗ เมษายน ๒๕๕๙จนถึงวันที่ ๑๑ พฤษภาคม ๒๕๕๙ ประเภทหอยทะเลในพื้นที่ที่คณะกรรมการประมงประจำจังหวัดเพชรบุรีกำหนดไว้มายื่นคำขออนุญาตในห้วงเวลา ดังต่อไปนี้(๑)ผู้เพาะเลี้ยงหอยแครง หอยกระปุก หรือหอยอื่น ๆ มายื่นคำขออนุญาต ระหว่างวันที่ ๑๗ - ๓๐ เมษายน ๒๕๖๑(๒) ผู้เพาะเลี้ยงหอยแมลงภู่หรือหอยนางรม มายื่นคำขออนุญาต ระหว่างวันที่ ๑๖ ๓๑ พฤษภาคม ๒๕๖๑กรณีผู้เพาะเลี้ยงหอยทะเลตาม (๑) และ (๒) อยู่ในแปลงเดียวกันให้มายื่นคำขออนุญาตในห้วงเวลาที่ระบุไว้ตาม (๑) หรือ (๒) ซึ่งมีพื้นที่เลี้ยงมากกว่าแล้วแต่กรณีข้อ ๒ สถานที่ยื่นคำขอรับใบอนุญาตการเพาะเลี้ยงสัตว์น้ำในจังหวัดเพชรบุรีให้ยื่น ณ สำนักงานประมงอำเภอบ้านแหลม จังหวัดเพชรบุรีข้อ ๓ เอกสารหลักฐานที่ต้องใช้ประกอบในการยื่นคำขอ(๑) สำเนาบัตรประจำตัวประชาชนของผู้ยื่นคำขอ(๒) สำเนาหนังสือรับรองการจดทะเบียนเป็นนิติบุคคลหนังสือบริคณห์สนธิ และหลักฐานแสดงวัตถุประสงค์ในการประกอบกิจการประมงซึ่งออกให้ไม่เกิน ๖ เดือน (กรณีเป็นนิติบุคคล)(๓)ใบรับคำขออนุญาตให้ทำการเพาะเลี้ยงสัตว์น้ำในที่จับสัตว์น้ำซึ่งเป็นสาธารณสมบัติของแผ่นดิน (เบื้องต้น) หรือเอกสารหรือหลักฐานการได้รับอนุญาตจากกรมประมงล่าสุด (ถ้ามี)(๔) เอกสารหรือหลักฐานการแจ้งหรือการได้รับอนุญาตของหน่วยงานอื่นที่เกี่ยวข้อง(เฉพาะกรณีต้องมีการได้รับอนุญาตจากหน่วยงานอื่น)(๕) หนังสือยินยอมจากผู้ปกครอง(กรณีเป็นผู้เยาว์)(๖) สำเนาหนังสือเดินทางหรือใบสำคัญประจำตัวคนต่างด้าว(เฉพาะกรณี คนต่างด้าวที่ได้รับการยกเว้นตามมาตรา๑๐ วรรคสอง แห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒)(๗) หลักฐานการได้รับอนุญาตให้เข้ามาในอาณาจักรเป็นการชั่วคราว(เฉพาะกรณี คนต่างด้าวที่ได้รับการยกเว้นตามมาตรา ๑๐ วรรคสองแห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒)(๘) ใบอนุญาตประกอบธุรกิจตามมาตรา๑๗ แห่งพระราชบัญญัติการประกอบธุรกิจของคนต่างด้าวพ.ศ. ๒๕๔๒) (เฉพาะกรณี คนต่างด้าวที่ได้รับการยกเว้นตามมาตรา ๑๐ วรรคสอง แห่งพระราชบัญญัติการประกอบธุรกิจของคนต่างด้าว พ.ศ. ๒๕๔๒)(๙)หนังสือมอบอำนาจพร้อมสำเนาบัตรประจำตัวประชาชนผู้มอบอำนาจและผู้รับมอบอำนาจปิดอากรแสตมป์ ๑๐ บาท (กรณีมอบอำนาจ)(๑๐) แผนผังหรือแผนที่โดยสังเขปแสดงที่ตั้งสถานที่ที่จะขออนุญาตทำการเพาะเลี้ยงสัตว์น้ำข้อ ๔[๑] ประกาศนี้ให้ใช้บังคับนับถัดจากวันประกาศในราชกิจจานุเบกษาเป็นเวลาไม่น้อยกว่าสิบห้าวันเป็นต้นไปประกาศ ณ วันที่ ๑ กุมภาพันธ์ พ.ศ. ๒๕๖๑ประพันธ์ ลีปายะคุณประมงจังหวัดเพชรบุรีพัชรภรณ์/จัดทำ๙พฤษภาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๔๕ ง/หน้า ๒๔/๒ มีนาคม ๒๕๖๑